


ACTA DE LA SESSIÓ EXTRAORDINÀRIA I URGENT
CELEBRADA PEL PLE DE L'AJUNTAMENT
EL DIA 19 DE MARÇ DE 2026





Membres assistents

Josep Maria Ferra Terrasa
Maria Roig Comas
Manuel Bennasar Gutiérrez de la Concha
María Magdalena Alorda Salom
Maria Ines Font Cuesta
Jaime Terrasa Sampol
Carlos Arrondo Nadal
Maria Antonia Sabater Salom
Rafel Mir Canyelles
Maria Nadal Vila
Catalina Maria Rosselló Nicolau

Membres que excusen la seva assistència

María Andrea Busquets Pons
Monica Font Balle



	A la Vila d'Esporles, Comunitat Autònoma de les Illes Balears, essent les devuit hores i cinquanta minuts de dia 19 de març de 2026, es reuneix a la Sala d'Actes de la Casa de la Vila, en primera convocatòria, el Ple de la Corporació sota la presidència del Sr. batlle Josep Maria Ferra Terrassa, i amb l’assistència dels senyors regidors que es relacionen a l’encapçalament, amb l’objecte de celebrar sessió extraordinària i urgent i en ella tractar els assumptes inclosos a l’ordre del dia, el qual fou degudament notificat. Assisteix com a secretària  la Sra. Francisca Maimó Molina.



1.- APROVAR LA URGÈNCIA.- El batle justifica la urgència degut a la necessitat de licitar urgentment el plec per contractar el servei de recollida i transport de fems per situació sobrevinguda així com la necessitat urgent, divendres darrer dia, per presentar documentació al jutjat.



[bookmark: _Hlk225251356]2.- EXPEDIENT 300/2021. MODIFICACIÓ DE CATÀLEG DE CAMINS VIGENT PER COMPLIMENT SENTÈNCIA.-  La regidora Maria Nadal Vila, explica la següent:

PROPOSTA
PROPOSTA DE RESOLUCIÓ

El Ple de l’Ajuntament d’Esporles en data 26 de març de 2015 va desestimar recurs de reposició interposat per la societat “Froza SL” contra la resolució municipal de data 2 d’octubre de 2014 referents a la inclusió al Catàleg de Camins de determinades vies que passen per terrenys de Froza SL. Entre aquests camins està el camí número 3. 

Froza SL va interposar recurs contenciós administratiu contra l’acord de data 26 de març de 2015 i per sentència núm.207/2020, de 13 de març, dictada per el Jutjat Contenciós administratiu número 2 de Palma, es va desestimar.

Contra la resolució  núm. 207/2020 Froza SL va interposar recurs d’apel·lació 399/2021 que una vegada resolt es va estimar en part segons sentència 163/2021.

“Por consiguiente, a partir de la prueba practicada, no resulta demostrada la existencia y trazado del Camino nº 3, ni tampoco su uso público ni inmemorial. Por ello, esta Sala considera que la inclusión en el Catálogo del camino citados no está justificada formal (motivada ni materialmente (cumpliendo la acreditación del uso público inmemorial), no siendo conforme a Derecho el acto impugnado, debiendo estimarse en parte el recurso de apelación y asimismo, debiendo estimarse parcialmente, el recurso contencioso-administrativo”

Per donar compliment a la sentència 163/2021, entre altres, i al mateix temps adaptar el catàleg de camins del municipi d’Esporles a la llei 13/2018, de 28 de desembre, de camins públics i rutes senderistes de Mallorca i Menorca, l’Ajuntament d’Esporles va autoritzar i contractar la modificació del Catàleg de camins del municipi d’Esporles per Decret de batlia 337/2022

En data 13/01/2023 l’Ajuntament d’Esporles va sol·licitar informe preceptiu al Consell Insular de Mallorca com a passa prèvia a l’aprovació de la modificació del Catàleg per Ple d’acord amb el procediment regulat a l’article 13 de la Llei 13/2018 de 28 de desembre de camins públics i rutes senderistes de Mallorca i Menorca.

A data d’avui el Consell Insular de Mallorca encara no ha informat el projecte modificat de Catàleg de Camins d’Esporles.

A l’espera de l’informe del CIM per poder continuar amb el procediment d’aprovació de la modificació del catàleg de camins, l’Ajuntament d’Esporles va retirar de la seva pàgina web el catàleg de camins de l’any 2012. 

Rebut en data 11 de març de 2026 requeriment del Tribunal de instància -secció contenciós administratiu plaça núm.1 Palma on diu:

- Requerir a la Administración demandada para que, en el plazo de DIEZ DIAS, indique con claridad y precisión cual es el órgano competente para dictar el acto administrativo necesario para cumplimentar el fallo de la sentencia objeto de la presente ejecución. 

Propòs al Ple,

PRIMER.- Acordar la retirada del catàleg de camins actualment en vigor, el camí número 3, per donar compliment a la sentència 163/2021

SEGON.- Instar al Consell Insular de Mallorca a informar amb caràcter d’urgència el projecte de modificació de catàleg de camins del municipi d’Esporles sol·licitat en data 13/01/2023

El Sr. Bennassar demana si així finalitza el procediment judicial.

La Sra. Nadal explica que l’Ajuntament ha contractat la investigació per determinar si aquest camí realment tenia o no un ús públic.

Sotmesa a votació la proposta fou aprovada amb el següent resultat: 

- Set (7) vots a favor de PAS – MÉS 
- Quatre (4) en contra del PP i PSOE



3.- EXPEDIENT 99/2026. MODIFICACIÓ PLEC CONTRACTE SERVEI RECOLLIDA I TRANSPORT DE FEMS PER SITUACIÓ SOBREVINGUDA.- La regidora Maria Nadal Vila, explica la següent:

P R O P O S T A

A la vista de les característiques del contracte que es pretén adjudicar:
 
	Tipus de contracte: Serveis

	Subtipus del contracte: “Servicios de alcantarillado y eliminación de desperdicios:
servicios de saneamiento y servicios similares”

	Objecte del contracte: Gestió del servei públic de recollida i transport dels residus
generats al terme municipal d’Esporles

	Procediment de contractació: Obert subjecte a regulació harmonitzada
	Tipus de Tramitació: ordinària

	Valor estimat del contracte: 2.689.472,25 €

	Pressupost base de licitació IVA exclòs: 2.689.472,25 €
	IVA 10%: 268.947,20 €

	Pressupost base de licitació IVA inclòs: 2.958.419,45 €

	Durada de l'execució: 5 anys, a comptar des de l’endemà al de la formalització del contracte



A la vista de l'expedient de contractació tramitat:
	Document
	Data/Núm.
	Observacions

	Proposta de contractació del Servei
	11/02/2026
	

	Informe de Secretaria
	12/02/2026
	

	Resolució d'inici
	16/02/2026
	 Decret 2026-0088

	Plec prescripcions tècniques
	18/03/2026
	

	Plec de clàusules administratives
	18/03/2026
	

	Informe no divisió lots
	11/02/2026
	

	Informe d’insuficiència de mitjans
	10/02/2026
	



Vist l’acord plenari de data 19/02/2026, mitjançant el qual es va aprovar l’expedient de contractació, mitjançant procediment obert subjecte a regulació harmonitzada per a la gestió del servei públic de recollida i transport dels residus generats al terme municipal d’Esporles, així com el plec de clàusules administratives particulars i el plec de prescripcions tècniques, acordant la seva publicació a la Plataforma de Contractació del Sector Públic.

Vista la publicació de l’anunci de licitació i dels plecs a la Plataforma de Contractació del Sector Públic en data 24/02/2026.

Posteriorment a la publicació del contracte a la Plataforma de Contractació del Sector Públic, s’ha produït una alteració sobrevinguda i excepcional de les condicions del mercat internacional dels hidrocarburs, derivada del conflicte bèl·lic a l’Orient Mitjà i de les afectacions operatives sobre l’estret d’Ormuz, infraestructura crítica per on transita aproximadament el 20% del consum mundial de líquids petrolífers. Les incidències sobre aquest corredor han incrementat la cotització del cru, el cost del transport i les primes de risc associades al subministrament.

Aquesta situació ha comportat un increment sobtat i imprevisible del cost del combustible, element essencial per a l’execució del contracte.

Vist l’article 100 de la Llei 9/2017, de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, segons el qual l’òrgan de contractació ha de vetllar perquè el pressupost base de licitació sigui adequat als preus del mercat.

Ateses aquestes circumstàncies, les condicions econòmiques previstes en els plecs aprovats pel Ple s’han vist alterades i no s’adeqüen als preus actuals del mercat, la qual cosa pot comprometre la viabilitat econòmica del contracte i l’interès públic

Examinada la documentació que l'acompanya i de conformitat amb allò que s'ha fixat en la Disposició Addicional Segona de la Llei 9/2017 de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
 
PROPOS AL PLE 
PRIMER. Retirar els plecs de clàusules administratives particulars i de prescripcions tècniques publicats a la Plataforma de Contractació del Sector Públic en data 24/02/2026.

SEGON. Aprovar l'expedient de contractació, mitjançant procediment obert subjecte a regulació harmonitzada per la gestió del servei públic de recollida i transport dels residus generats al terme municipal d’Esporles, convocant la seva licitació.
 
TERCER. Aprovar els nous Plecs de Clàusules Administratives Particulars i de Prescripcions Tècniques que regiran el contracte.

QUART. Aprovar la despesa corresponent per import de 394.455,93 euros (IVA inclòs). 
	Exercici
	Aplicació pressupostària
	Import

	2026
	1621-22700
	394.455,93 €


 

	Import total durada contracte (5 anys) IVA inclòs
	Import anual IVA inclòs
	Import mensual IVA inclòs
	8 mesos exercici 2026 IVA inclòs

	2.958.419,45 €
	591.683,89 €
	49.306,99 €
	394.455,93 €



CINQUÈ. Adonar de la present Resolució a Intervenció i a Tresoreria a l'efecte de practicar les anotacions comptables que procedeixin.
 
SISÈ. Publicar l'anunci de licitació en el perfil de contractant amb el contingut contemplat en l'annex III de la Llei 9/2017 de 8 de novembre, de Contractes del Sector Públic.
 
SETÈ. Publicar l'anunci de licitació en el «Diari Oficial de la Unió Europea», deixant constància en l'expedient de la data d'enviament de l'anunci de licitació.
 
VUITÈ. Publicar en el perfil de contractant tota la documentació integrant de l'expedient de contractació, en particular el plec de clàusules administratives particulars i el de prescripcions tècniques.
 
NOVÈ. Designar als membres de la mesa de contractació i publicar la seva composició en el perfil de contractant:
 
— Aina Díaz Rosselló, que actuarà com a Presidenta de la mesa.
— Francisca Maimó Molina, Vocal (Secretaria-Interventora de la Corporació).
— Caterina Pinya Oliver, Vocal.
— Santiago Miguel Martin Guardiola, Vocal.
— Maria Frontera Carbonell, que actuarà com a Secretari de la Mesa.
El Sr. Bennassar comenta que ja varen votar en contra del primer plec per l’alt cost del servei per tant tornaran a votar en contra d’aquest plec.


Sotmesa a votació la proposta fou aprovada amb el següent resultat: 

- Set (7) vots a favor de PAS – MÉS 
- Tres (3) vots en contra del PP
- Una (1) abstenció del PSOE


	Un cop examinats els punts assenyalats a l’ordre del dia, essent les denou hores i deu minuts el Sr. batle aixecà la sessió, i per fer-hi constar el que s’hi ha tractat, jo la secretària en don fe, i amb el seu Vist-i-plau estenc la present Acta al lloc i la data assenyalats a l’encapçalament.

	
La secretària 		l					Vist i plau
								  El batle	

